b'\n_START_ARTICLE_\nWilhelm von Tegetthoff\n_START_SECTION_\nRani \xc5\xbeivot i karijera\n_START_PARAGRAPH_\nTegetthoff je ro\xc4\x91en 23. prosinca 1827. u Marburgu (danas Maribor u Sloveniji) u \xc5\xa0tajerskoj u Austriji kao sin Karla von Tegetthoffa, Oberstleutnanta u Austrijskoj vojsci. S maj\xc4\x8dine strane bio je u rodu s Johannom Kasparom Freiherr von Seiler, gradona\xc4\x8delnikom Be\xc4\x8da od 1851. do 1861. U\xc5\xa1av\xc5\xa1i na Marinecollegium (Pomorsku akademiju) u Mlecima 1840, Tegetthoff je postao Seekadett 23. srpnja 1845. te je svjedo\xc4\x8dio prvim doga\xc4\x91ajima talijanske revolucije u Mlecima 1848-49. Vojni \xc4\x8din mu je dodijeljen prilikom diplomiranja 16. travnja 1849. kada je sudjelovao u blokadi Mletaka od svibnja do kolovoza 1849. Tegetthoff je promaknut u Fregattenleutnanta 16. lipnja 1851. i Linienschiffsleutnanta 16. studenog 1852._NEWLINE_Tegetthoff je primio svoje prvo zapovjedni\xc5\xa1tvo nad ratnom \xc5\xa1kunom Elisabeth 1854. godine. To se zbilo u vrijeme intenzivnog prelaska austrijske ratne mornarice na parni pogon, kojeg je gorljivo zagovarao. Godine 1855. postavljen je za zapovjednika parobroda Taurus koji je patrolirao u\xc5\xa1\xc4\x87em Sulina na Dunavu tijekom Krimskog rata. Ovom slu\xc5\xbebom zapazio ga je nadvojvoda Ferdinand Maksimilijan Austrijski, Oberkommandant der Marine (visoki zapovjednik ratne mornarice). Promaknut u Korvettenkapit\xc3\xa4na 1857, Tegetthoff je slu\xc5\xbeio na poluslu\xc5\xbebenoj znanstvenoj ekspediciji u Crvenom moru. Pokazav\xc5\xa1i izvanrednu diplomatsku i organizacijsku sposobnost, postavljen je u prosincu 1857. za \xc4\x8dasnika osoblja. Imenovan je 1858. zapovjednikom korvete Erzherzog Friedrich na obalama Maroka, tada u zbunjenom stanju nereda._NEWLINE_Talijanski ratni pohod iz 1859. pokazao je nesposobnost Austrijanaca za izazov francuske flote radi gospodarenja Jadranom. Povratkom mira Tegetthoff je pratio Ferdinanda Maksimilijana na putu u Brazil. Promaknu\xc4\x87em u Fregattenkapit\xc3\xa4na 27. travnja 1860. i Linienschiffskapit\xc3\xa4na 23. studenog 1861. imenovan je zapovjednikom Levantskog skvadrona 1862. godine. U tom je svojstvu nadgledao Gr\xc4\x8dku revoluciju kojom je svrgnut kralj Otto I. te protuzapadnja\xc4\x8dke nemire u Siriji.\n_START_SECTION_\nKasne godine\n_START_PARAGRAPH_\nU o\xc5\xbeujku 1868. Tegetthoff je preuzeo du\xc5\xbenost zapovjednika mornari\xc4\x8dkog odsjeka (Chef der Marinesektion) u Ministarstvu rata nove Dvojne Monarhije. Tako\xc4\x91er je prihvatio polo\xc5\xbeaj Marinekommandanta, kako se tada nazivao glavni administrativni \xc4\x8dasnik ratne mornarice. Unato\xc4\x8d zna\xc4\x8dajnom otporu generalskog osoblja, hrabro je proveo potpunu reformu Austrougarske ratne mornarice, a njegove su reforme ostale na snazi sve do pada Donaumonarchie 1918. godine._NEWLINE_Tegetthoff je 1. travnja 1868. imenovan Geheimratom (tajnim savjetnikom) i \xc4\x8dlanom Herrenhausa (Gospodskog doma) s titulom Freiherra (baruna)._NEWLINE_Tegetthoff je iznenada preminuo od upale plu\xc4\x87a 7. travnja 1871. u Be\xc4\x8du u dobi od 43 godine. Njegov se grob nalazi na groblju St. Leonhard u Grazu. Na \xc4\x8delu mornari\xc4\x8dke administracije naslijedio ga je Friedrich von P\xc3\xb6ck.'